ΓΡΑΠΤΗ ΕΡΩΤΗΣΗ E-2793/02

υποβολή: Robert Goebbels (PSE) προς την Επιτροπή

(4 Οκτωβρίου 2002)

Θέμα: Ανταγωνισμός στον τομέα των αεροπορικών μεταφορών

Η Επιτροπή επέτρεψε πρόσφατα τη σύναψη ορισμένων συμφωνιών συνεργασίας μεταξύ αεροπορικών εταιρειών. Οι συμφωνίες αυτές έχουν συχνά ως αποτέλεσμα το code-sharing (κοινή εκμετάλλευση πτήσεων), δηλαδή την κοινή οργάνωση πτήσεων που πωλούνται από δύο διαφορετικές εταιρείες, καθεμιά από τις οποίες χρησιμοποιεί προς το σκοπό αυτό το δικό της αριθμό πτήσης. Αγοράζοντας εισιτήριο από μια εταιρεία Α, ο πελάτης βρίσκεται μπροστά σε μια πτήση της εταιρείας Β, η οποία δεν προσφέρει, ίσως, την προβαλλόμενη από τη διαφήμιση της εταιρείας Α εξυπηρέτηση. Συνέπεια όμως του code-sharing δεν είναι μόνο η συχνά απατηλή διαφήμιση, αλλά και ο περιορισμός του ανταγωνισμού μεταξύ των αεροπορικών εταιρειών, κυρίως στα αεροδρόμια με τη μικρότερη κίνηση.

Πώς σκοπεύει να αντιδράσει η Επιτροπή στην εξέλιξη αυτή, η οποία απειλεί να περιορίσει συν τω χρόνω κάθε ανταγωνισμό μεταξύ των αεροπορικών εταιρειών, που οργανώνονται σε συμμαχίες οι οποίες οδηγούν ευθέως σε ολιγοπωλιακή κατάσταση·

Απάντηση του κ. Monti εξ ονόματος της Επιτροπής

(12 Νοεμβρίου 2002)

Οι πτήσεις με κοινό κωδικό και άλλες παρόμοιες μορφές συνεργασίας μεταξύ αεροπορικών εταιρειών (όπως οι συμμαχίες)ιοθετούνται όλο και συχνότερα από πολλές διεθνείς αεροπορικές εταιρείες ως ένας τρόπος προσαρμογής σε νέες προκλήσεις όπως η ελευθέρωση των αγορών και η παγκοσμιοποίηση του κλάδου των αερομεταφορών. Η πρακτική της κοινής εκμετάλλευσης πτήσεων, βάσει της οποίας είτε μια αεροπορική εταιρεία επιτρέπει σε μία άλλη να χρησιμοποιήσει τον κωδικό της σε μια πτήση είτε δύο αερομεταφορείς μοιράζονται τον ίδιο κωδικό σε μια πτήση, μπορεί να λάβει διάφορες μορφές και να περιλαμβάνει διάφορα επίπεδα συνεργασίας.

Η Επιτροπή παραδέχεται ότι οι συμφωνίες κοινής εκμετάλλευσης πτήσεων μπορεί να έχουν σημαντικά οφέλη για τους επιβάτες, ιδίως για εκείνους ταξιδεύουν για επαγγελματικούς λόγους και επιζητούν συνολική εξυπηρέτηση χαρακτηριζόμενη από συνέχεια και για τους ταξιδιώτες σε διασυνδεδεμένες πτήσεις για τους οποίους γενικά οι τιμές μειώνονται ως αποτέλεσμα της συνεργασίας αυτής. Οι επιβάτες που πετούν προς και από αεροδρόμια με μικρότερη κίνηση συχνά μπορεί επίσης να ωφελούνται δεδομένου ότι χωρίς συμφωνίες κοινής εκμετάλλευσης πτήσεων το εύρος και η συχνότητα τωνπηρεσιών θα ήταν πολύ πιο περιορισμένο. Ωστόσο, οι συμφωνίες αυτές μπορούν να μειώσουν τον ανταγωνισμό μέσω της συγκέντρωσης δυνάμεων της αγοράς.

Οι περιοριστικές συμφωνίες μεταξύ ανταγωνιστών εγκρίνονται βάσει των κοινοτικών κανόνων ανταγωνισμού μόνον εφόσον τα μέρη είναι σε θέση να αποδείξουν ότι τα οφέλη που απορρέουν από την εκάστοτε συμφωνίαπερβαίνουν τις αρνητικές συνέπειες για τον ανταγωνισμό. Αυτό είναι πιθανότερο όταν οι συμφωνίες οδηγούν σε σημαντική επέκταση των δικτύων και ότανπάρχει ελάχιστη ή μηδαμινή αλληλοεπικάλυψη στα δρομολόγια των συμβαλλομένων μερών. Εκτός αυτού, πρέπει να εξασφαλίζεται ότι ωφελούνται παράλληλα και οι καταναλωτές, ότι τα οφέλη αυτά δεν θα απέρρεαν από άλλες, λιγότερο περιοριστικές για τον ανταγωνισμό εναλλακτικές λύσεις και ότι δεν εξαλείφεται ο ανταγωνισμός. Όταν κρίνεται αναγκαίο, επιβάλλονται κατάλληλα διορθωτικά μέτρα ούτως ώστε να εξασφαλιστεί η ύπαρξη ανταγωνισμού. Συνεπώς, οι συμφωνίες κοινής εκμετάλλευσης πτήσεων πρέπει να αξιολογούνται σε μεμονωμένη βάση και να ζυγίζονται ταπέρ και τα κατά της κάθε συμφωνίας για τον ανταγωνισμό.

Η προσέγγιση της Επιτροπής όσον αφορά τις συμμαχίες και τις άλλες μορφές συνεργασίας όπως η κοινή εκμετάλλευση πτήσεων είναι, ως εκ τούτου, ισορροπημένη. Μολονότι αναγνωρίζει ότι είναι δυνατό να προσφέρουν οφέλη, η Επιτροπή έχει εγκρίνει συμφωνίες του τύπου αυτού μόνον από τη στιγμή που λήφθηκαν διορθωτικά μέτρα για την επίλυση των εντοπισθέντων προβλημάτων όσον αφορά τον ανταγωνισμό.

Όσον αφορά τις πληροφορίες που παρέχονται στο κοινό για τις πτήσεις με κοινό κωδικό,πενθυμίζεται ότι η εθελοντική δέσμευση των αεροπορικών εταιρειών για την παροχή ποιοτικής εξυπηρέτησης στους πελάτες τους περιλαμβάνει και την παροχή των κατάλληλων πληροφοριών στους καταναλωτές κατά την κράτηση εισιτηρίων (άρθρο 13 της δέσμευσης, η οποία ισχύει από τον Φεβρουάριο του 2002).